Raymond Moullec

Raymond Simon J. Moullec også kalt Moret (født 21. mars 1901 i Brest, død 1971) var en fransk kontreadmiral.Jean-Paul Eyrard: «Attaché naval en Espagne pendant la guerre civile: l’itinéraire du lieutenant de vaisseau Raymond Moullec», Revue historique des armées, nr. 251, 2008, s. 104–111.

Han begynte i 1919 ved École navale og kunne spansk og italiensk. I 1936 ble han utnevnt til marineattaché i Madrid, en stilling han hadde under hele den spanske borgerkrigen. Han fikk i denne perioden sympati for den republikanske siden, fikk en antifascistisk innstilling som også ledet til sympati for kommunismen. I perioden han var fransk attaché i Spania hjalp han også norske sjøfolk og bisto den norske legasjonen i Madrid. For dette ble han i 1938 tildelt St. Olavs Orden.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 47.

Etter det tyske angrepet på Norge i 1940 tjenestegjorde Moullec i norske farvann. I mai til juni 1940 var han nestkommanderende på jageren «Le Triomphant», som gjennomførte operasjoner på norskekysten. Han bemerket seg særlig i kamp i Skagerrak 24. april 1940, da to tyske patruljebåter og to vaktbåter ble senket. For dette ble han i norsk statsråd 20. mars 1942 tildelt Krigskorset.

Etter at allierte styrker ble trukket tilbake fra Norge sluttet Moullec seg 6. juli 1940 De frie franske styrker under Charles de Gaulle. Han tjenestegjorde under andre verdenskrig i den frie franske marine.

Etter krigen engasjerte Moullec seg også politisk. Han tilhørte parlamentsgruppen Union des républicains progressistes, minoritetsgrupperingen innen motstandsbevegelsen som sto kommunistpartiet nært.

Moullec var kommandør av Æreslegionen.Oppslag, Société d’Entraide des Membres de la Légion d’Honneur.

 Referanser 

Kategori:Personer fra Brest (Frankrike)
Kategori:Franske admiraler
Kategori:Franskmenn fra andre verdenskrig
Kategori:Krigskorset
Kategori:St. Olavs Orden
Kategori:Æreslegionen
Kategori:Personer (Norge under andre verdenskrig)